cyanic-selkie/wikianc huggingface dataset:
Πολιορκία του Πηλίου
Η τοποθεσία
Η τοποθεσία του οχυρού Πήλιο βρίσκεται κατά πάσα πιθανότητα κοντά στη σημερινή Γκόρνα Γκόριτσα της νότιας Αλβανίας, στα αρχαία σύνορα Ηπείρου και Ιλλυρίας. Ο Πλούταρχος περιγράφει το Πήλιο ως «δυνατό φρούριο χτισμένο πάνω σε σκληρούς βράχους σε ψηλή βουνοκορφή, γεμάτο με άνδρες βαριά οπλισμένους και έτοιμους να δώσουν τις ζωές τους». To οχυρό κατείχε θέση μεγάλης στρατηγικής σημασίας, καθώς βρισκόταν στο δρόμο που συνέδεε την Ιλλυρία με τη Μακεδονία, και ο Αλέξανδρος έπρεπε να το καταλάβει όχι μόνο για να διαφυλάξει τα βόρεια σύνορα του κράτους από τις επιδρομές των Ιλλυριών, αλλά και για να επικεντρωθεί απρόσκοπτα στην εκστρατεία του στην κυρίως Ελλάδα, όπου οι Θηβαίοι και οι Αθηναίοι είχαν ήδη εξεγερθεί εναντίον της μακεδονικής κυριαρχίας.
Η πολιορκία
Το 335 π.Χ. ο Αλέξανδρος με 15.000 στρατιώτες έφτασε μπροστά στο οχυρωμένο πέρασμα του Πηλίου, που είχε στο παρελθόν αντισταθεί επιτυχώς στον πατέρα του Φίλιππο. Την άμυνα του οχυρού διηύθυνε ο βασιλιάς των Ταυλαντίων Γλαυκίας (ο μετέπειτα θετός πατέρας του μεγάλου βασιλιά Πύρρου της Ηπείρου). Ο Γλαυκίας και οι Ιλλυριοί προέβαλαν σθεναρή αντίσταση (κατά τον Αρριανό επί τέσσερις ολόκληρους μήνες) και μάλιστα ο Αλέξανδρος τραυματίστηκε για πρώτη φορά, στο λαιμό, κατά την πολιορκία, αλλά τελικά οι Μακεδόνες κατόρθωσαν να εκπορθήσουν το Πήλιο.
Μετά την πολιορκία
Ο Αλέξανδρος άφησε ελεύθερους τους αιχμάλωτους Ιλλυριούς μαζί με τις οικογένειες και τις περιουσίες τους, με τον όρο να μην επιχειρήσουν στο μέλλον καμιά επιδρομή κατά της Μακεδονίας. Μετά τη νίκη του αυτή, κατευθύνθηκε νότια προς την κυρίως Ελλάδα, όπου με μια κεραυνοβόλα εκστρατεία έφτασε μπροστά στα τείχη των Θηβών.
Bιβλιογραφία
Πηλιο Πηλιο Πηλιο Πηλιο 335 π.Χ.
Αιγός ποταμοί
Η περιοχή Αιγός ποταμοί της Θράκης, στον Ελλήσποντο, έμεινε στην ιστορία εξαιτίας της καθοριστικής μάχης που δόθηκε εκεί το Σεπτέμβριο του 405 π.Χ. μεταξύ Σπαρτιατών και Αθηναίων. Η πανωλεθρία των δεύτερων είχε ως αποτέλεσμα μόλις έξι μήνες αργότερα να λήξει ο Πελοποννησιακός Πόλεμος, με την παράδοση των Αθηνών.
Η θέση
Πολλοί ιστορικοί έχουν προσπαθήσει να πιστοποιήσουν ποια ακριβώς ήταν η θέση των Αιγός ποταμών ως παραλιακής περιοχής, αλλά και κυριολεκτικά ως ποταμών. Πιστεύουν ότι υπήρχαν πράγματι ποταμοί –τουλάχιστον δύο– που οι ροές τους σχημάτιζαν, κοντά στις εκβολές τους, το σχήμα κεράτων.
Οι περισσότεροι δέχονται σήμερα ότι ο αθηναϊκός στόλος είχε κινηθεί αρκετά βορειότερα της Σηστού μέσα στον Ελλήσποντο (δηλαδή στα Στενά των Δαρδανελλίων) και ότι είχε ναυλοχήσει απέναντι από την αρχαία Λάμψακο (σημερικό Lapseki στα τουρκικά). Θεωρούν συγκεκριμένα ότι οι Αιγός Ποταμοί βρίσκονταν εκεί που είναι σήμερα οι εκβολές των ποταμών Μπουγιούκ Ντερέ (ή Βαθυρρύαξ, τούρκ.: Büyük Dere) και Κοζλού Ντερέ (Kozlu Dere), λίγο πιο βόρεια από το χωριό Σουτλουτζέ (Sütlüce) που αποτελεί τη δεύτερη πιθανότερη επιλογή.
Ένα επιπλέον επιχείρημα των ιστορικών για αυτή τη θέση είναι ότι βρισκόταν απέναντι από τον στόλο των Λακεδαιμονίων στη Λάμψακο και έτσι αν ο αθηναϊκός στόλος κινείτο επιθετικά, δεν θα είχε εναντίον του το ρεύμα του Ελλησπόντου που "κατεβαίνει" τα Στενά.
Το φάρδος των στενών εκεί δεν είναι 2,5 χιλιόμετρα όπως το περιγράφει ο Ξενοφώντας, που αναφέρει 15 στάδια, αλλά έτσι κι αλλιώς κανένα άλλο σημείο εκεί κοντά δεν έχει τέτοιο φάρδος σήμερα – η ακτογραμμή έχει αλλάξει πολύ μέσα σε 2.400 χρόνια.
Όπως αναφέρει ο ίδιος, οι Αθηναίοι κάποια στιγμή αποβιβάστηκαν στη δυτική ακτή των Δαρδανελλίων, στη θέση Αιγός Ποταμοί για να προμηθευτούν τα απαραίτητα τρόφιμα και τότε ο Λύσανδρος (ο αρχηγός του στόλου των Λακεδαιμονίων) βρήκε την ευκαιρία και επιτέθηκε αιφνίδια στην απέναντι ακτή του στενού και συνέλαβε όλα τα αφύλακτα πλοία στην ξηρά, χωρίς να δώσει καν ναυμαχία. Κατάφεραν να ξεφύγουν μόνο εννιά από τα πλοία των Αθηναίων, υπό την ηγεσία του Κόνωνα, ενώ όλα τα υπόλοιπα καταλήφθηκαν. Όσοι δεν σκοτώθηκαν επάνω στα καράβια, καταδιώχτηκαν και εκτελέστηκαν στην ακτή της Χερσονήσου της Καλλίπολης.
Η δραστηριότητα των κατοίκων
Η περιοχή περιγράφεται από όλους τους ιστορικούς ως παραλία χωρίς πόλεις, αλλά πιθανόν να υπήρχαν οικισμοί τους οποίους οι ίδιοι δεν ανέφεραν επειδή δεν αποτελούσαν πόλεις-κράτη. Πρέπει πάντως να υπήρχε και πόλη-κράτος στην περιοχή, τουλάχιστον κατά τον 4ο αιώνα π.Χ., δηλαδή αργότερα, επειδή βρέθηκαν νομίσματα που φαίνεται να αναφέρουν τμήματα της λέξης Αιγοςποταμοί.
Ο μετεωρίτης
Σύμφωνα με αρχαίες πηγές μεταξύ των οποίων και αναφορές του Πλίνειου του Πρεσβύτερου και του Αριστοτέλη, το 467 π.Χ. ένας μεγάλος μετεωρίτης έπεσε κοντά στους Αιγός ποταμούς. Οι πηγές τον περιγράφουν ως ένα καφέ πέτρωμα στο μέγεθος του φορτίου ενός γεμάτου κάρου. Ο μετεωρίτης έγινε τοπόσημο της περιοχής για τα επόμενα 500 χρόνια. Ένας κομήτης, ο οποίος αποδείχτηκε αστρονομικά ότι πρόκειται για τον κομήτη του Χάλεϋ εθεάθη τη περίοδο που έπεσε ο μετεωρίτης. Αυτή ήταν κατά πάσα πιθανότητα η πρώτη ιστορική αναφορά του κομήτη από Ευρωπαίους.
Παραπομπές
Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Ποταμοί της Τουρκίας Κατηγορία:Ανατολική Θράκη Κατηγορία:Επαρχία του Τσανάκκαλε
Μακαμπάκο
Το Μακαμπάκο (Αγγλικά και Σουαχίλι: Makambako), είναι μια μεσαίου μεγέθους πόλη και τμήμα στα Νότια Υψίπεδα, της Περιφέρειας Ντζόμπε (Njombe Region), της Τανζανίας. Βρίσκεται περίπου 40 μίλια βόρεια της πόλης Ντζόμπε (Njombe), στη διασταύρωση των δρόμων A104 και Β4 μεταξύ Ντζόμπε (Njombe), Ιρίνγκα (Iringa) και Μπέυα (Mbeya).
Κατά την Εθνική Απογραφή του 2002 στην Τανζανία, ο πληθυσμός του Μακαμπάκο (Makambako) ήταν 51.049 άτομα.
Ιστορία
Το Μακαμπάκο (Makambako), έχουν επισκεφθεί ο Πωλ Θερού (Paul Theroux), ο οποίος στο βιβλίο του «Dark Star Safari: Overland from Cairo to Cape Town» («Σαφάρι Σκοτεινού Άστρου: Δια ξηράς από το Κάιρο προς το Κέιπ Τάουν»), το περιέγραψε όχι ως πόλη, αλλά «μια συλλογή από καλύβες στο άκρο του ασφαλτοστρωμένου δρόμου, όπου κάθονταν ή στέκονταν αργόσχολοι άνθρωποι.»
Η πόλη του Μακαμπάκο (Makambako) έχει δει ταχεία ανάπτυξη. Με αποτέλεσμα, οι Ουαμπένα (Wabena) στα βορειοδυτικά, να υποστηρίζουν ώστε το Μακαμπάκο (Makambako) να γίνει η περιοχή τους.
Γεωγραφία
Το Μακαμπάκο (Makambako), βρίσκεται στα Νότια Υψίπεδα της Τανζανίας, περίπου 40 χλμ βόρεια από την επαρχιακή πρωτεύουσα του Ντζόμπε (Njombe). Το τμήμα του Μακαμπάκο (Makambako) περιέχει τους Τμήματα (σε παρένθεση, ο πληθυσμός εκάστου Τμήματος - κατά το 2012): • 4 Το Οροπέδιο Μακαμπάκο (Makambako Plateau), είναι μια από τις τρεις γεωργο-οικολογικές ζώνες στην Περιοχή Ντζόμπε (Njombe District), οι άλλες δύο βρίσκονται στο Ανατολικό Οροπέδιο (Eastern Highlands) και το Οροπέδιο Ντζόμπε (Njombe Plateau).
Ο αραβόσιτος καλλιεργείται συχνά στο οροπέδιο, ενώ, το Μακαμπάκο (Makambako) είναι γνωστό για την καλλιέργεια της ντομάτας και το εμπόριο.
Εθνοτικές ομάδες
Η μεγαλύτερη εθνοτική ομάδα στο Μακαμπάκο (Makambako) είναι η Μπένα. Τις ρυθμίσεις διαβίωσης περιλαμβάνουν μεγάλες, πολυγαμικές, εκτεταμένες οικογένειες και κατά μέσο όρο, υπάρχουν περισσότερα από πέντε παιδιά σε κάθε οικογένεια. Η ευθύνη στην γεωργία, αφίεται στις γυναίκες με σχεδόν όλες τους να έχουν ένα επάγγελμα. Τα νοικοκυριά που έχουν επικεφαλής γυναίκες, εξαρτώνται περισσότερο από τη διαβίωση των τροφίμων και λειτουργούν ως "πλανόδιοι πωλητές του δρόμου" ή με κινητές κουζίνες ταχυφαγείου (fast-food).
Γλώσσα
Οι κάτοικοι μιλούν τα Κισόβι (Kisovi), μια παραλλαγή των Κιμπένα (Kibena).
Εκπαίδευση
Υπάρχουν πολλά εκπαιδευτικά ιδρύματα στο Μακαμπάκο (Makambako) όπως δημοτικά σχολεία, γυμνάσια και ένα πανεπιστήμιο, ορισμένα από αυτά περιλαμβάνουν δημοτικά σχολεία, όπως το Iyayi Primary School, Azimio Primary School, Makambako Primary School, Maendeleo Primary School, Uhuru Primary School, Umoja Primary School επίσης, Γυμνάσια όπως το Makambako Secondary School, Lyamkena Secondary School, Maguvani Secondary School, Kipagamo Secondary School, Naboti Secondary School, Genesis Secondary School, Mcf-Makambako Girls Secondary School, Ngogo Secondary School, Mukilima Secondary School επίσης, υπάρχει κι' ένα πανεπιστήμιο το St.Joseph University of Tanzania.
Υπηρεσίες υγείας
Υπό την αιγίδα της Αρχιεπισκοπής Σονγκέα (Songea), υπάρχουν δύο υπηρεσίες ιατρείων στην Αστική Περιοχή Μακαμπάκο (Makambako Urban District), το Ιατρείο του Μακαμπάκο (Makambako Dispensary) στην πόλη Μακαμπάκο (Makambako Dispensary) και το Ιατρείο της Κιτανέουα(Kitanewa Dispensary) στην πόλη Κιτανέουα (Kitanewa). Η Ενορία του Μακαμπάκο (Makambako Parish) διευθύνεται από τις Βενεδικτίνες Μοναχές (Benedictine Sisters), το Εκκλησίασμα της Αγίας Αγνής (Congregation of Saint Agnes) και την Αγία Μαρία Bikire του Ελέους (Saint Bikire Maria wa Huruma).
Μεταφορές
Το Μακαμπάκο (Makambako) βρίσκεται κατά μήκος του σιδηροδρόμου TAZARA. Λέγεται, ότι το τμήμα της γέφυρας του σιδηρόδρομου στο Μακαμπάκο (Makambako), είχε περατωθεί στις αρχές του 1973.
Δημόσια έργα
Το Μακαμπάκο (Makambako) είναι ένα σημαντικό κέντρο για τον αγροτικό σχεδιασμό της περιοχής και περιλαμβάνει ένα Αγροτικό Κέντρο Εξυπηρέτησης, όπου χιλιάδες οικόπεδα έχουν επιθεωρηθεί και διατεθεί από τους καλλιεργητές. Οι σύμβουλοι που έχουν σαν βάση το Μακαμπάκο (Makambako), είναι επίσης, υπεύθυνοι για την διευκόλυνση και το σχεδιασμό άλλων έργων στην περιφέρεια.
Το συνδέθηκε με τον ηλεκτρισμό, το 1981, ωστόσο, από το 1992, λόγω του υψηλού κόστους εγκατάστασης, μόνο το 2% χρησιμοποιεί την ηλεκτρική ενέργεια για το μαγείρεμα και μόνο το 22% το έχει εγκαταστήσει. Ο Ιταλικός οργανισμός ABB-SAE Sadelmi έχει ανεγείρει καλώδια υψηλής τάσης και έχει εργαστεί για την αποκατάσταση του Εθνικού Δικτύου μεταξύ του Μακαμπάκο (Makambako) και της Μπέυα (Mbeya). Το 1992, το έργο των σωληνώσεων ύδρευσης, έλαβε οικονομική και τεχνική βοήθεια από την UNICEF, αλλά ακόμη και μετά την ολοκλήρωσή του, κρίθηκε ανεπαρκές, απαιτώντας τη συνέχιση της εξάρτησης του πόσιμου νερού με τις γεωτρήσεις, τα φράγματα και τις ρεματιές. Αντιμετωπίζοντας οξύ πρόβλημα νερού, το Έργο Ρηχά Πηγάδια Μακαμπάκο (Makambako Shallow Wells Project), αναμένεται να διευκολύνει από τα δεινά του νερού. Οργανώνεται υπό την αιγίδα το GEF/Επιχορηγήσεις Μικρών Προγραμμάτων (GEF/Small Grants Programme), το έργο ξεκίνησε το Σεπτέμβριο του 2008 και αναμένεται να ολοκληρωθεί το Δεκέμβριο του 2010. Ο Σύλλογος Πολιτιστικών Μεταρρυθμίσεων Ουμπένα (Ubena Cultural Reforms Association) είναι ο Δικαιούχος της επιχορήγησης των US$ 36.799.
Τουρισμός
Ξενοδοχεία περιλαμβάνουν το Villa Park Hotel, Mini Villa Park Lodge, Midtown Lodge, Masemba Guest House, Double Masemba Guest House, Jay Jay Highlands Hotel και το Makambako Lutheran Centre.
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Κατοικημένες περιοχές στη Περιφέρεια Ντζόμπε Μακαμπάκο (πρώην)
Νόβακ Τζόκοβιτς
Ο Νόβακ Τζόκοβιτς (αγγλ: Novak Djokovic, σερβικά: Новак Ђоковић, 22 Μαΐου 1987) είναι Σέρβος αντισφαιριστής, νο2 της Παγκόσμιας Κατάταξης. Κατέχει 23 τίτλους Grand Slam, τους περισσότερους από κάθε άλλο τενίστα στην ιστορία.
Έχει βρεθεί συνολικά στην κορυφή της παγκόσμιας κατάταξης για 389 εβδομάδες, κάτι που αποτελεί ρεκόρ, όπως και το ότι συνολικά 7 ημερολογιακά έτη έχει τερματίσει στην πρώτη θέση της παγκόσμιας κατάταξης. Άλλα ρεκόρ του είναι η κατάκτηση όλων των Grand Slam τουλάχιστον από 3 φορές, οι συμμετοχές του σε 35 τελικούς Grand Slam, οι κατακτήσεις 10 Αυστραλιανών Όπεν, οι κατακτήσεις 38 τουρνουά της σειράς ATP Masters 1000 και οι κατακτήσεις 6 τίτλων ATP Finals (το τελευταίο ρεκόρ το μοιράζεται με τον Ρότζερ Φέντερερ). Είναι επίσης, ο μοναδικός παίκτης που έχει καταφέρει να κερδίσει και τους εννέα τίτλους της σειράς ATP Masters 1000, που μάλιστα τους έχει κερδίσει από δύο φορές.
Συνολικά κατέχει 94 τίτλους στα μονά (3ος στην ιστορία πίσω από τον Κόνορς και τον Φέντερερ) και έναν στα διπλά.
Ο Σέρβος τενίστας έφτασε στο νούμερο 1 για πρώτη φορά όταν, έπειτα από ένα εκπληκτικό σερί 42 νικών το 2011, κατέκτησε τον πρώτο του τίτλο στο Γουίμπλεντον. Το 2008 είχε κατακτήσει το πρώτο Γκραντ Σλαμ της καριέρας του, το Αυστραλιανό Όπεν και έγινε ο πρώτος Σέρβος που κατάφερε κάτι τέτοιο. Την επιτυχία αυτή επανέλαβε το 2011, το 2012, το 2013, το 2015 το 2016 το 2019, το 2020, το 2021 και το 2023, χτίζοντας ένα ρεκόρ 10 κατακτήσεων. Σε τρεις τελικούς του Γουίμπλεντον, το 2014, το 2015 και το 2019 νίκησε τον Ρότζερ Φέντερερ. Κέρδισε το χάλκινο μετάλλιο για τη χώρα του στους Ολυμπιακούς Αγώνες του Πεκίνου το 2008 και το Ντέιβις Καπ για λογαριασμό της Σερβίας το 2010.
Συμπεριελήφθη στη λίστα που εξέδωσε το περιοδικό Time για τα «Πρόσωπα με τη μεγαλύτερη επιρροή παγκοσμίως» για το έτος 2012.
Θεωρείται δίχως άλλο ως ένας από τους σπουδαιότερους τενίστες όλων των εποχών, μαζί με τους Ραφαέλ Ναδάλ και Ρότζερ Φέντερερ ενώ ειδικοί του αθλήματος τον θεωρούν ως τον καλύτερο όλων των εποχών.
2007
μικρογραφία|280x280px|Ο Τζόκοβιτς κερδίζει στους ημιτελικούς του [[Αμερικανικό Όπεν|Αμερικανικού Όπεν το 2007]] Το 2007 ήταν φιναλίστ στο Αμερικανικό Όπεν, ενώ έπαιξε σε τρεις τελικούς της σειράς Μάστερς κερδίζοντας στο Μαϊάμι και στον Καναδά. Έφτασε μέχρι τους ημιτελικούς του Γαλλικού Όπεν το 2007, όπως και του Γουίμπλεντον. Τον Ιούλιο του 2007 πλασαρίστηκε στην 3η θέση στη διεθνή κατάταξη.
2008
μικρογραφία|[[Γραμματόσημο της Σερβίας με τον Τζόκοβιτς (2008)]] Στο Αυστραλιανό Όπεν του 2008 κέρδισε στον ημιτελικό τον μεγάλο Ρότζερ Φέντερερ και τον άφησε εκτός τελικού. Ο Τζόκοβιτς κέρδισε σε 4 σετ τον Γάλλο Τζο-Γουίλφριντ Τσονγκά στις 27 Ιανουαρίου του 2008 και κατέκτησε το πρώτο Γκραν Σλαμ στην καριέρα του.Τον Μάιο έφτασε στα ημιτελικά του Γαλλικού Όπεν για δεύτερη συνεχόμενη χρονιά. Τον Αύγουστο του ίδιου χρόνου, στους Ολυμπιακούς Αγώνες του Πεκίνου, στέφθηκε χάλκινος ολυμπιονίκης στο Απλό Ανδρών, αφού κέρδισε στον μικρό τελικό τον Αμερικανό Τζέιμς Μπλέικ. Στον ημιτελικό που είχε προηγηθεί, στις 15.08.2008, έχασε από τον Ραφαέλ Ναδάλ (χρυσό ολυμπιονίκη εκείνης της χρονιάς), αλλά πέτυχε το σερβίς με τη μεγαλύτερη ταχύτητα στην ιστορία του τένις (250 χλμ/ώρα). Επίσης την ίδια χρονιά κατάφερε να φτάσει σε τρεις τελικούς της σειράς Μάστερς κερδίζοντας στη Ρώμη και στο Ίντιαν Γουέλς.
2009
Το 2009 ο Σέρβος τενίστας έφτασε σε πέντε τελικούς της σειράς Μάστερς κερδίζοντας στο Παρίσι τον Γάλλο Γκαέλ Μονφίς και χάνοντας σε Ρώμη και Μόντε Κάρλο από τον Ραφαέλ Ναδάλ, στο Σινσινάτι από τον Ρότζερ Φέντερερ και στο Μαϊάμι απο τον Άντι Μάρεϊ.
2010
Τον Φεβρουάριο του 2010 για πρώτη φορά στην καριέρα του κατάφερε να πλασαριστεί στην 2η θέση της παγκόσμιας κατάταξης αφήνοντας πίσω του τον Ράφαελ Ναδάλ. Τον Ιούλιο του ίδιου έτους έφτασε ως τα ημιτελικά του Γουίμπλεντον για τρίτη φορά στην καριέρα του ενώ στο αμερικανικό Γκραν Σλαμ κατάφερε να αποκλείσει τον Ρότζερ Φέντερερ στα ημιτελικά και να φτάσει στον τρίτο τελικό γκραν σλαμ της καριέρας του όπου ηττήθηκε από τον Ναδάλ.
2011
Το 2011 ξεκίνησε ιδανικά για τον Νόλε. Ο Τζόκερ πήρε τον δεύτερό του τίτλο στην Μελβούρνη, στο Αυστραλιανό Όπεν νικώντας τον Βρετανό Άντι Μάρεϊ με 2-0 αφού στον ημιτελικό γύρο απέκλεισε τον Ρότζερ Φέντερερ. Στη συνέχεια κατάφερε να κερδίσει τον τίτλο στο Ντουμπάι για τρίτη φορά στην καριέρα του επικρατώντας πάλι του Φέντερερ στον τελικό. Διανύοντας εξαιρετική πορεία ο Τζόκοβιτς κατέκτησε και τα δύο πρώτα τουρνουά Μαστερς της σεζόν σε Ίντιαν Γουέλς και Μαϊάμι νικώντας τον Ράφαελ Ναδάλ στον τελικό με 2-1 σετ. Όντας σε δαιμονιώδη φόρμα ο τενίστας από το Βελιγράδι που έχει καταπλήξει το παγκόσμιο αθλητικό κοινό κατάφερε να πάρει δύο ακόμη τίτλους. Ο πρώτος στην πατρίδα του, στο τουρνουά του Βελιγραδίου όπου επικράτησε του Ισπανού Φελιθιάνο Λόπεθ στον τελικό και ο δεύτερος στην Μαδρίτη στο τοπικό τουρνουά Μάστερς νικώντας πάλι στον τελικό τον Ράφα Ναδαλ. Στο τουρνουά Μάστερς της Ρώμης που ακολούθησε ο Νόλε δεν έχασε παιχνίδι. Ο Τζόκοβιτς πήρε τον τίτλο και στην αιώνια πόλη επικρατώντας για τέταρτη φορά επί του Ναδάλ σε τουρνουά Μάστερς το 2011. Ο Σέρβος τενίστας παρέμενε αήττητος το 2011 με ένα καταπληκτικό σερί 42 νικών μέχρι να χάσει στα ημιτελικά του Γαλλικού Όπεν από τον Φέντερερ. Έπειτα ο Τζόκοβιτς κατέκτησε το Γουίμπλεντον για πρώτη φορά στην καριέρα του νικώντας τον Ναδάλ στον τελικό και φτάνοντας ταυτόχρονα στην πρώτη θέση της παγκόσμιας κατάταξης.Το επόμενο τουρνουά για τον Σέρβο ήταν το Μάστερς του Καναδά στο Μόντρεαλ. Και εκεί ο Τζόκοβιτς έπαιξε αποφασισμένα από την αρχή της εβδομάδας χωρίς να αφήσει περιθώριο αντίδρασης στους αντιπάλους του. Έτσι κέρδισε το τουρνουά νικώντας με 2-1 σετ στον τελικό τον Αμερικανό Μάρντι Φις και έγραψε ιστορία καθώς έγινε ο πρώτος τενίστας που καταφέρνει να κερδίσει 5 τουρνουά Μάστερς την ίδια σεζόν. Στην συνέχεια ο Νόλε πήγε στο Οχάιο των Ηνωμένων Πολιτειών διεκδικώντας τον ενδέκατο συνολικά τίτλο Μάστερς στην καριέρα του. Έπειτα από δύο αποτυχημένες προσπάθειες να κερδίσει στο Σινσινάτι χάνοντας σε τελικούς από τον Μάρεϊ το 2007 και από τον Φέντερερ το 2009, ο Τζόκερ δεν τα κατάφερε και πάλι. Βρέθηκε στον τελικό ξανά με τον Σκωτσέζο όπου στα τέλη του πρώτου σετ ένιωσε ενοχλήσεις στον δεξιό του ώμο. Τελικά στο δεύτερο σετ ενώ ο Μάρεϊ προηγούνταν με 6-4 3-0 ο Σέρβος παραιτήθηκε από το παιχνίδι καθώς οι ενοχλήσεις στον ώμο του δεν του επέτρεπαν να συνεχίσει το παιχνίδι. Με αυτόν τον τρόπο ο Τζοκοβιτς γνώρισε την δεύτερή του ήττα στο έτος και μείωσε το σερί του στο 57-2. Στη συνέχεια, ο Σέρβος κατέκτησε τον 4ο Γκραν Σλαμ τίτλο της καριέρας του, το Αμερικανικό Όπεν 2011, ως το νούμερο ένα του ταμπλό. Ο Τζόκοβιτς τελείωσε τη χρονιά με 10 τίτλους και σαν νούμερο 1 του κόσμου για πρώτη φορά στην καριέρα του.
2012
Η αγωνιστική περίοδος του 2012 ολοκληρώθηκε με τη νίκη του Τζόκοβιτς στους τελικούς του ATP World Tour, τον Νοέμβριο του 2012. Ο Σέρβος επικράτησε του Φέντερερ με 7-6, 7-5 και κατέκτησε τον 6ο του τίτλο για το 2012.
2013
Το 2013 κατέκτησε το μονό του Αυστραλιανού Όπεν και το 2014 του Γουίμπλεντον. Την 1η Φεβρουαρίου 2015 κατέκτησε το απλό των ανδρών στο Αυστραλιανό Όπεν και έγινε ο μοναδικός τενίστας της εποχής του Όπεν που κατέκτησε 5ο τίτλο. Ήταν το 8ο συνολικά Grand Slam της σταδιοδρομίας του. Την ίδια χρονιά κατέκτησε το Γουίμπλεντον και το απλό του Αμερικανικού Όπεν.
2016
Το 2016 ξεκίνησε νικηφόρα για τον Τζόκοβιτς, ο οποίος κατέκτησε το 6ο του Αυστραλιανό Όπεν και τον Ιούνιο το Ρολάν Γκαρός.
Ο Τζόκοβιτς, κατακτώντας το Ρολάν Γκαρός, πέτυχε να κατακτήσει διαδοχικά και τα τέσσερα μεγάλα τουρνουά (Γουίμπλεντον, Αυστραλιανό Όπεν, Αμερικανικό Όπεν και Ρολάν Γκαρός) ισοφαρίζοντας το ιστορικό ρεκόρ των Ροντ Λέιβερ, Αντρέ Αγκάσι, Ρότζερ Φέντερερ και Ραφαέλ Ναδάλ.
2020
Τον Φεβρουάριο του 2020 ο Τζόκοβιτς κατέκτησε ξανά το απλό στο Αυστραλιανό Όπεν και ανέβηκε ξανά στην κορυφή της παγκόσμιας κατάταξης στις 3 Φεβρουαρίου. Στον τελικό επικράτησε του Αυστριακού Ντομινίκ Τιμ με 5 σετ (6-4, 4-6, 2-6, 6-3 και 6-4) στην όγδοη νίκη του στο Αυστραλιανό Όπεν. Έγινε έτσι ο πρώτος πάικτης της εποχής του Όπεν που κέρδισε τίτλους Γκραν Σλαμ σε τρεις διαφορετικές δεκαετίες. Για την 17η του νίκη σε Γκραν Σλαμ έλαβε ως χρηματικό βραβείο το ποσό των 2,5 εκατ. ευρώ.
2021
Τον Ιούνιο του 2021 κέρδισε το Ρολάν Γκαρός για 2η φορά στην καριέρα του απέναντι στον Έλληνα τενίστα Στέφανο Τσιτσιπά (6-7(6-8), 2-6, 6-3, 6-2, 6-4), εκθρονίζοντας τον "βασιλιά του χώματος" Ραφαέλ Ναδάλ μετά από 5 χρόνια, έχοντας κερδίσει τον μεταξύ τους ημιτελικό.
Έναν μήνα μετά, στις 11 Ιουλίου 2021 κατέκτησε τον τίτλο του Γουίμπλεντον απέναντι στον Ιταλό τενίστα Ματέο Μπερετίνι (6-7(4-7), 6-4, 6-4, 6-3) , φτάνοντας συνολικά τους 20 τίτλους Γκραν Σλαμ, ισοφαρίζοντας τους Ρότζερ Φέντερερ και Ραφαέλ Ναδάλ στην 1η θέση με τις περισσότερες κατακτήσεις.
2022
Έναν χρόνο μετά, το 2022, κέρδισε στον τελικό τον Νικ Κύργιο και κατέκτησε τον 7ο του τίτλο στο απλό του Γουίμπλεντον.
2023
Tον Ιανουάριο του 2023 κατέκτησε τον 10ο τίτλο του στο Αυστραλιανό Όπεν κερδίζοντας στον τελικό τον Στέφανο Τσιτσιπά με 3-0 σετ. Με αυτήν την κατάκτηση έφτασε τα 22 Γκραν Σλαμ ισοφαρίζοντας τον Ραφαέλ Ναδάλ στη σχετική λίστα.
Προσωπική ζωή
Γεννήθηκε στο Βελιγράδι στις 22 Μαΐου 1987 στην τότε Γιουγκοσλαβία.
Ξεκίνησε να παίζει τένις σε ηλικία 4 ετών. Το καλοκαίρι του 1993, πριν πάει στο δημοτικό, ο εξάχρονος τότε Νόβακ πήγε στις παιδικές κατασκηνώσεις της ομάδας Teniski Klub Partizan. Εκεί, στην ορεινή τοποθεσία Κοπαόνικ, ο μικρός Νόβακ διακρίθηκε για τις επιδόσεις του, και έτυχε μία μέρα να τον παρατηρήσει η παλιά Σέρβα πρωταθλήτρια του τένις Γέλενα Γκέντσιτς, η οποία και δήλωσε: "Αυτός ο μικρός είναι το μεγαλύτερο ταλέντο που έχω δει από τότε που είδα πρώτη φορά τη Μόνικα Σέλες!" Με ενέργειες της ίδιας της Γκέντσιτς, που μεσολάβησε, ο μικρός Νόβακ έτυχε της δέουσας προσοχής, στα 12 του γράφτηκε στην Ακαδημία του Πίλιτς και μετέπειτα σε επαγγελματική ομάδα τένις στο Μόναχο, όπου εκεί ανέπτυξε και ξεδίπλωσε το φυσικό ταλέντο του.
Γνώρισε την γυναίκα του, τότε Γελένα Ρίστιτς (σήμερα Γελένα Τζόκοβιτς) στο λύκειο, αρραβωνιάστηκαν τον Σεπτέμβριο του 2013, παντρεύτηκαν στις 10 Ιουλίου 2014 στο Σβέτι Στέφαν του Μαυροβουνίου, ενώ διατηρούσαν σχέση από το 2005. Έχουν μαζί δύο παιδιά, τον Στέφαν (γεννημένος στις 21 Οκτωβρίου 2014) και την Τάρα (γεννημένη στις 2 Σεπτεμβρίου 2017).
Μιλά πέντε γλώσσες, σερβικά, γερμανικά, γαλλικά, ιταλικά και αγγλικά. Οι γονείς του διατηρούν τρία εστιατόρια, το ένα από τα οποία ονομάζεται "Νόβακ". Ο ίδιος κατοικεί στο Μόντε Κάρλο. Είναι φίλος των συμπαικτών του, μεταξύ αυτών είναι ο Ραφαέλ Ναδάλ, ο Ρότζερ Φέντερερ, η Μαρία Σαράποβα και ο Άντι Ρόντικ.
Παγκόσμια Ρεκόρ Γκίνες
Έως τον Ιούνιο του 2022, ο Τζόκοβιτς είχε συνολικά 23 Παγκόσμια Ρεκόρ Γκίνες.
Εξωτερικοί σύνδεσμοι
Κατηγορία:Σέρβοι αθλητές της αντισφαίρισης Κατηγορία:Νικητές Αυστραλιανού Όπεν (αντισφαίριση) Κατηγορία:Νικητές Γαλλικού Όπεν Κατηγορία:Νικητές του Γουίμπλεντον Κατηγορία:Νικητές του Αμερικανικού Όπεν Κατηγορία:Πρέσβεις Καλής Θέλησης της UNICEF Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008 Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012 Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κίτιο
Προϊστορία
Κατά τον Ιώσηπο, (Ιώσηπου Εβραϊκά αρχ. α. 7), η πόλη ιδρύθηκε αμέσως μετά τον κατακλυσμό του Νώε όταν κατά τον αναδασμό της γης δόθηκε στον Χετίμ ή Κιτίμ, γιο του Ιαυάν. Σύμφωνα με αυτή την εκδοχή είναι η πρώτη πόλη που ιδρύθηκε στον ελλαδικό χώρο και η αρχαιότερη. Σύμφωνα με τον Αίλιο Διονύσιο ιδρύθηκε από Φοίνικες πειρατές και το όνομα είναι Φοινικικό και προέρχεται από κάποια γυναίκα με αυτό το όνομα ή Κιτίον λεγόταν φοινικική πόλη από προέρχονταν οι άποικοι.
Ιστορικοί χρόνοι
Τον 5ο αιώνα π.Χ. όλη η Κύπρος περνά στην κατοχή των Αιγυπτίων Φαραώ και οι βασιλείς της είναι φόρου υποτελείς σε αυτόν. Από την Αιγυπτιακή κατοχή περνούν στην Περσική μένοντας φόρου υποτελείς στον Πέρση βασιλέα. Την ίδια εποχή το Κίτιο και η Σαλαμίνα κόβουν πρώτη φορά νομίσματα. Το 498 π.Χ. όλες οι Κυπριακές πόλεις συμμετέχουν στην Ιωνική επανάσταση αλλά ή ήττα τους στην ξηρά της αναγκάζει να πάρουν μέρος σε αυτή με το μέρος των Περσών κατά των πόλεων της Ιωνίας. Πλοία από το Κίτιο πήραν μέρος στην εκστρατεία του Ξέρξη και στην Ναυμαχία της Σαλαμίνας όπου έδειξαν και απροθυμία να συμμετάσχουν.
Το Κιτίο συμμετέχει στην πολιορκία της Τύρου με το πλευρό του Μέγα Αλέξανδρου όπως κάνουν όλες οι Κυπριακές πόλεις, αλλά ο Βασιλέας λόγω της φοινικικής καταγωγής του δεν παίρνει μέρος στη μάχη κάτι που συντέλεσε στο να δυσαρεστηθεί ο Αλέξανδρος και να του αποσπάσει της Ταμασσό δωριζόταν την στον βασιλέα της Σαλαμίνας. Τελευταίος βασιλιάς της πόλης ήταν ο Μενέλαος που ηττήθηκε από τον Δημήτριο τον πολιορκητή και η πόλη περνά στην εξουσία του Πτολεμαίου Α΄. Το 58 π.Χ. περνά στους Ρωμαίους συνεχίζοντας να παραμένει το σημαντικότερο και κυριότερο λιμάνι της Κύπρου. Από τον 3ο αιώνα και μετά, δεν υπάρχουν σημάδια φοινικικής παρουσίας. Μετά τον Γ’ Καρχηδονιακό πόλεμο, οι Ρωμαίοι κατέστρεψαν όλα τα φοινικικά κέντρα και έτσι ο πολιτισμός τους εξαφανίζεται για πάντα. Η πόλη διατηρήθηκε ελληνική στους επόμενους αιώνες.
Στους χριστιανικούς χρόνους το Κίτιο γίνεται επισκοπή, εδώ κατά την παράδοση κατέφυγε ο Λάζαρος μετά την ανάσταση του όπου έγινε ο πρώτος επίσκοπος, αλλά και η Παναγία μετά την ανάσταση του Χριστού. Το 77 μ.χ. μεγάλος σεισμός κατέστρεψε την πόλη και μετά κτίζεται από την αρχή. Η πόλη συνέχιζε να ακμάζει μέχρι τα πρώτα χρόνια της Φραγκοκρατίας αλλά σταδιακά έχασε την αίγλη της και εγκαταλείφθηκε.
Άλλες μεγάλες προσωπικότητες από το Κίτιο ήταν ο Άγιος Θεράπων επίσκοπος της πόλης, ο φιλόσοφος Ζήνων και ο επίσης φιλόσοφος Περσαίος ο Κιτιεύς.
Εξωτερικοί σύνδεσμοι
Κατηγορία:Αρχαιολογικοί τόποι στην Κύπρο * Κατηγορία:Πόλεις της αρχαίας Κύπρου Κατηγορία:Εγκαταλελειμμένοι οικισμοί στην Κύπρο
Αριστοκράτης
Με το όνομα 'Αριστοκράτης ήταν γνωστοί δύο μυθικοί βασιλιάδες της αρχαίας Αρκαδίας.
Διαδέχτηκε τον πατέρα του Ικέτα και έμεινε γνωστός στην ιστορία από την συμμετοχή του στον Β' Μεσσηνιακό Πόλεμο στο πλευρό των Μεσσήνιων, τους οποίους όμως πρόδωσε δύο φορές αφού χρηματίστηκε από τους Σπαρτιάτες. Οι Αρκάδες μόλις έμαθαν τα κατορθώματα του τον εκτέλεσαν με λιθοβολισμό όπως τον παππού του, επίσης Αριστοκράτη, και κατάργησαν την βασιλεία.
Παραπομπές
Κατηγορία:Μυθικοί βασιλείς της Αρκαδίας Κατηγορία:Πρωταγωνιστές των Μεσσηνιακών Πολέμων
Μιγιονάριος Φούτμπολ Κλουμπ
Η Μιγιονάριος Φούτμπολ Κλουμπ είναι επαγγελματική κολομβιανή ποδοσφαιρική ομάδα από την Μπογκοτά. Αγωνίζεται στην Categoría Primera A. Έδρα της ομάδας είναι το El Campín, χωρητικότητας 36.343 θεατών. Η ομάδα ιδρύθηκε στις 18 Ιουνίου 1946. Η Μιγιονάρος έχει κερδίσει 16 πρωταθλήμα Κολομβίας (1949, 1951, 1952, 1953, 1959, 1961, 1962, 1963, 1964, 1972, 1978, 1987, 1988, 2012 II, 2017 II, 2023 I) και 4 Κύπελλα Κολομβίας (1952-1953, 1963, 2011, 2022). Είναι η τρίτη Κολομβιανή ομάδα που κέρδισε διεθνή τίτλο, το Κόπα Merconorte το 2001. Έχει 19 συμμετοχές στο Κόπα Λιμπερταδόρες φτάνοντας μέχρι τα ημιτελικά τις χρονιές 1960, 1973 και 1974, μία συμμετοχή στον πρώτο γύρο του Κόπα Λιμπερταδόρες, 3 συμμετοχές στο Κόπα Σουδαμερικάνα (2004 προκριματικά, 2007 ημιτελικά, 2012 ημιτελικά) και 4 συμμετοχές στο Κόπα Merconorte (1998 ημιτελικά, 1999 ομίλοι, 2000 φιναλίστ, 2001 πρωταλήτρια).
Εξωτερικοί σύνδεσμοι
Κατηγορία:Μιγιονάριος Φούτμπολ Κλουμπ Κατηγορία:Ιδρύσεις ποδοσφαιρικών ομάδων το 1946
Κονσερβοποίηση
Η κονσερβοποίηση είναι μια μέθοδος συντήρησης τροφίμων στην οποία τα τρόφιμα υποβάλλονται σε επεξεργασία και σφραγίζονται σε αεροστεγές δοχείο (βάζα και δοχεία χάλυβα και κασσίτερου). Η κονσερβοποίηση παρέχει διάρκεια ζωής που κυμαίνεται συνήθως από ένα έως πέντε χρόνια, αν και υπό συγκεκριμένες συνθήκες, μπορεί να είναι πολύ μεγαλύτερη.
Ιστορία και εξέλιξη της κονσερβοποίησης
αριστερά|μικρογραφία| Βάζο κονσερβοποίησης του Απέρ Κατά τη διάρκεια των πρώτων ετών των Ναπολεόντων Πολέμων, η γαλλική κυβέρνηση προσέφερε το χρηματικό έπαθλο 12.000 φράγκων σε κάθε εφευρέτη που θα μπορούσε να επινοήσει μια φτηνή και αποτελεσματική μέθοδο διατήρησης μεγάλων ποσοτήτων τροφίμων. Οι μεγαλύτεροι στρατοί της περιόδου απαιτούσαν αυξημένες και τακτικές προμήθειες ποιοτικών τροφίμων. Η περιορισμένη διαθεσιμότητα τροφίμων ήταν μεταξύ των παραγόντων που περιόριζαν τις στρατιωτικές εκστρατείες στους καλοκαιρινούς και φθινοπωρινούς μήνες. Το 1809, ο Νικολά Απέρ, ένας Γάλλος ζαχαροπλάστης και ζυθοποιός, παρατήρησε ότι τα τρόφιμα που μαγειρεύονταν μέσα σε ένα βάζο δεν χαλούσαν, εκτός και αν τα σφραγίσματα διέρρεαν και ανέπτυξε μια μέθοδο σφράγισης τροφίμων σε γυάλινα βάζα. Ο Απέρ έλαβε το βραβείο το 1810 από τον κόμη Μοντελιβέρ, Γάλλο υπουργό Εσωτερικών. Ο λόγος για την έλλειψη αλλοίωσης ήταν άγνωστος εκείνη την εποχή, καθώς θα περνούσαν άλλα 50 χρόνια πριν ο Λούις Παστέρ αποδείκνυε το ρόλο των μικροβίων στην αλλοίωση των τροφίμων.
Με βάση τις μεθόδους συντήρησης τροφών του Απέρ, η χρήση κονσερβοκουτιού θεωρείται ότι εφευρέθηκε από τον Γάλλο Φιλίπ ντε Ζιράρ, ο οποίος πήγε στο Λονδίνο και χρησιμοποίησε τον Βρετανό έμπορο Πίτερ Ντουράντ ως μέσο για να κατοχυρώσει τη δική του ιδέα το 1810. Ο Ντουράντ δεν ασχολήθηκε ο ίδιος με την κονσερβοποίηση τροφίμων, πουλώντας το δίπλωμα ευρεσιτεχνίας του το 1811 στους Μπράιαν Ντόνκιν και Τζον Χολ, οι οποίοι εργάζονταν στην Donkin Hall και Gamble, στο Μπρέρμοντσεϊ. Ο Μπράιν Ντόνκιν ανέπτυξε τη διαδικασία συσκευασίας τροφίμων σε σφραγισμένα αεροστεγή δοχεία, κατασκευασμένα από κονσερβοποιημένο σφυρήλατο σίδερο. Αρχικά, η διαδικασία κονσερβοποίησης ήταν αργή και απαιτητική εργασία, καθώς κάθε μεγάλο δοχείο έπρεπε να είναι χειροποίητο και χρειάζονταν έως και έξι ώρες για να μαγειρευτούν, καθιστώντας τα κονσερβοποιημένα τρόφιμα πολύ ακριβά για τους απλούς ανθρώπους.
Η κύρια αγορά για τα τρόφιμα σε αυτό το στάδιο ήταν ο Βρετανικός Στρατός και το Βασιλικό Ναυτικό. Μέχρι το 1817, ο Ντόνκιν κατέγραψε ότι είχε πουλήσει κονσερβοποιημένο κρέας αξίας 3000 £ σε έξι μήνες. Το 1824, ο Σερ Ουίλιαμ Έντουαρτ Πάρι πήρε μαζί του κονσερβοποιημένο βόειο κρέας και σούπα μπιζελιού στο ταξίδι του στην Αρκτική στο HMS Fury, κατά την αναζήτηση ενός βορειοδυτικού περάσματος προς την Ινδία. Το 1829, ο Ναύαρχος Σερ Τζέιμς Ρος πήρε επίσης κονσέρβες στην Αρκτική, όπως και ο Σερ Τζον Φράκλιν το 1845.
Κατά τα μέσα του 19ου αιώνα, τα κονσερβοποιημένα τρόφιμα έγιναν σύμβολο κύρους στα νοικοκυριά μεσαίας τάξης στην Ευρώπη, αποτελώντας μια επιπόλαια καινοτομία. Οι πρώιμες μέθοδοι κατασκευής χρησιμοποίησαν δηλητηριώδες συγκολλητικό μολύβδου για τη σφράγιση των δοχείων. Μελέτες τη δεκαετία του 1980 απέδωσαν την καταστροφή της αποστολής Φράνκλιν το 1845 για χαρτογράφηση και πλοήγηση στο Βορειοδυτικό Πέρασμα στο μόλυβδο στις κονσέρβες. Ωστόσο, μελέτες το 2013 και το 2016 έδειξαν ότι η δηλητηρίαση από μόλυβδο πιθανότατα δεν ήταν παράγοντας και ότι η κακή υγεία του πληρώματος μπορεί, στην πραγματικότητα, να οφείλεται σε υποσιτισμό - συγκεκριμένα έλλειψη ψευδαργύρου - πιθανώς λόγω έλλειψης κρέατος στη διατροφή τους.
Διατροφική αξία
Η κονσερβοποίηση είναι ένας τρόπος επεξεργασίας τροφίμων για παράταση της διάρκειας ζωής του. Η ιδέα είναι να γίνουν τα τρόφιμα διαθέσιμα και βρώσιμα πολύ μετά το χρόνο επεξεργασίας. Μια μελέτη του 1997 διαπίστωσε ότι τα κονσερβοποιημένα φρούτα και λαχανικά είναι εξίσου πλούσια με φυτικές ίνες και βιταμίνες με τα ίδια αντίστοιχα φρέσκα ή κατεψυγμένα τρόφιμα, και σε ορισμένες περιπτώσεις τα κονσερβοποιημένα προϊόντα είναι πλουσιότερα από τα φρέσκα ή κατεψυγμένα αντίστοιχα. Η διαδικασία θέρμανσης κατά τη διάρκεια της κονσερβοποίησης φαίνεται ότι καθιστά τις διαιτητικές ίνες πιο διαλυτές και συνεπώς ζυμώνεται πιο εύκολα στο παχύ έντερο σε αέρια και φυσιολογικά ενεργά υποπροϊόντα. Οι κονσέρβες ντομάτες έχουν υψηλότερη διαθέσιμη περιεκτικότητα σε λυκοπένιο. Κατά συνέπεια, το κονσερβοποιημένο κρέας και τα λαχανικά συγκαταλέγονται συχνά στη λίστα των ειδών διατροφής που είναι αποθηκευμένα σε καταστάσεις έκτακτης ανάγκης.
Πιθανοί κίνδυνοι
Στις αρχές του 19ου αιώνα η διαδικασία κονσερβοποίησης τροφίμων κυρίως κυρίως από μικρά κουτάκια εργοστάσια. Αυτές οι κονερβοποιίες οι παρέβλεπαν συχνά προβλήματα υγιεινής, όπως κακή υγιεινή και ανθυγιεινά περιβάλλοντα. Δεδομένου ότι δεν υπήρχαν ψυγεία και δεν είχαν τεθεί σε εφαρμογή βιομηχανικά πρότυπα κονσερβοποίησης, ήταν πολύ συνηθισμένο τα μολυσμένα δοχεία να καταλήξουν στα ράφια των παντοπωλείων.
Μετεγκατάσταση συστατικών κονσερβών
Στην τοξικολογία κονσερβοποίησης, η μετανάστευση είναι η μετακίνηση ουσιών από το ίδιο το κουτί στα περιεχόμενα. Πιθανές τοξικές ουσίες που μπορούν να μεταναστεύσουν είναι ο μόλυβδος, προκαλώντας δηλητηρίαση από μόλυβδο ή διφαινόλη Α (BPA), μια ουσία που πιθανόν προκαλεί ενδοκρινική διαταραχή και χρησιμοποιείται συνήθως για την επικάλυψη της εσωτερικής επιφάνειας των κουτιών. Μερικά δοχεία κατασκευάζονται με επένδυση σμάλτου χωρίς BPA που παράγεται από φυτικά έλαια και ρητίνες. Τον Φεβρουάριο του 2018, το Ινστιτούτο Κατασκευαστών Κονσερβών ερεύνησε τη βιομηχανία και ανέφερε ότι τουλάχιστον το 90% των κουτιών τροφίμων δεν περιείχαν πλέον BPA.
Περιεκτικότητα σε αλάτι
Το αλάτι (χλωριούχο νάτριο), διαλυμένο σε νερό, χρησιμοποιείται στη διαδικασία κονσερβοποίησης. Ως αποτέλεσμα, τα κονσερβοποιημένα τρόφιμα μπορούν να αποτελέσουν σημαντική πηγή διαιτροφικού αλατιού. Η υπερβολική ποσότητα αλατιού αυξάνει τον κίνδυνο προβλημάτων υγείας, συμπεριλαμβανομένης της υψηλής αρτηριακής πίεσης. Ως εκ τούτου, οι υγειονομικές αρχές συνέστησαν περιορισμούς του διαιτητικού νατρίου. Πολλά κονσερβοποιημένα προϊόντα διατίθενται σε εναλλακτικές λύσεις χαμηλού αλατιού και χωρίς αλάτι.
Το ξέβγαλμα καλά μετά το άνοιγμα μπορεί να μειώσει την ποσότητα αλατιού σε κονσέρβες τροφίμων, καθώς μεγάλο μέρος της περιεκτικότητας σε αλάτι πιστεύεται ότι βρίσκεται στο υγρό, παρά στο ίδιο το φαγητό.
Αλλαντίαση
Η τροφική αλλαντίαση οφείλεται σε μολυσμένα τρόφιμα στα οποία τα σπόρια C. botulinum έχουν επιτραπεί να βλαστήσουν και να παράγουν τοξίνη αλλαντίασης, και αυτό συμβαίνει συνήθως σε κονσέρβες μη όξινων τροφών που δεν έχουν λάβει αρκετά ισχυρή θερμική  επεξεργασία. Το C. botulinum προτιμά χαμηλά περιβάλλοντα οξυγόνου και είναι κακός ανταγωνιστής σε άλλα βακτήρια, αλλά τα σπόρια του είναι ανθεκτικά στις θερμικές επεξεργασίες. Όταν ένα κονσερβοποιημένο τρόφιμο αποστειρώνεται ανεπαρκώς, τα περισσότερα άλλα βακτήρια εκτός από τα σπόρια C. botulinum σκοτώνονται και τα σπόρια μπορούν να βλαστήσουν και να παράγουν τοξίνη αλλαντίασης. Η αλλαντίαση είναι μια σπάνια αλλά σοβαρή παραλυτική ασθένεια, με αποτέλεσμα την παράλυση που συνήθως ξεκινά με τους μυς του προσώπου και στη συνέχεια εξαπλώνεται προς τα άκρα. Η τοξίνη αλλαντίασης είναι εξαιρετικά επικίνδυνη επειδή δεν μπορεί να ανιχνευθεί με την όραση ή τη μυρωδιά και η κατάποση ακόμη και μιας μικρής ποσότητας τοξίνης μπορεί να είναι θανατηφόρα. Σε σοβαρές μορφές, οδηγεί σε παράλυση των αναπνευστικών μυών και προκαλεί αναπνευστική ανεπάρκεια. Λαμβάνοντας υπόψη αυτήν την απειλητική για τη ζωή επιπλοκή, όλες οι ύποπτες περιπτώσεις αλλαντίασης αντιμετωπίζονται ως ιατρικές καταστάσεις έκτακτης ανάγκης και οι υπεύθυνοι δημόσιας υγείας εμπλέκονται συνήθως για να αποτρέψουν περαιτέρω περιπτώσεις από την ίδια πηγή.
Παραπομπές
Κατηγορία:Βιομηχανικές διεργασίες Κατηγορία:Συσκευασία τροφίμων Κατηγορία:Δοχεία αποθήκευσης τροφίμων
23 Φεβρουαρίου
Η 23η Φεβρουαρίου είναι η 54η ημέρα του έτους κατά το Γρηγοριανό ημερολόγιο. Υπολείπονται 311 ημέρες (312 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
Ζοζέφ Ζαν Πιερ Λωράν
Ο Ζοζέφ Ζαν Πιερ Λωράν (Joseph Jean Pierre Laurent) ήταν Γάλλος, μάλλον ερασιτέχνης αστρονόμος, που ανακάλυψε τον αστεροειδή 51 Νεμάουζα στις 22 Ιανουαρίου 1858.
Παχλαβί
Ο όρος Παχλαβί αναφέρεται σε:
Ζοζέφ Ζαν Πιερ Λωράν
Δεν ανακάλυψε ποτέ άλλο αστεροειδή και ελάχιστα πράγματα πέρα από αυτό είναι γνωστά για το πρόσωπό του. Περιγράφηκε ως «ένας πολύ επιδέξιος νεαρός» («un jeune homme très habile») από τον μετέπειτα διευθυντή του Αστεροσκοπείου της Μασσαλίας Εντουάρ Στεφάν.
Ο αστεροειδής ανακαλύφθηκε από το ιδιωτικό αστεροσκοπείο στο παλαιό σπίτι του Μπενζαμέν Βαλζ, στην πόλη Νιμ της Γαλλίας, το οποίο ο Βαλζ είχε αφήσει για να αναλάβει διευθυντής του Αστεροσκοπείου της Μασσαλίας. Εμπιστεύθηκε έτσι το πρώην αστεροσκοπείο του στον Ζ. Λωράν, που έκανε αργότερα την ανακάλυψη. Για τον λόγο αυτό, ο νέος αστεροειδής έλαβε την αρχαία λατινική ονομασία της Νιμ. Το σπίτι, στην οδό rue Nationale αρ. 32 της Νιμ, φέρει σήμερα μία πλάκα που μνημονεύει την ανακάλυψη αυτή.
Κατηγορία:Γάλλοι αστρονόμοι Κατηγορία:Αστρονόμοι του 19ου αιώνα
Δύναμη Κοριόλις
Η δύναμη Κοριόλις (Coriolis force) είναι φαινόμενη δύναμη η οποία εμφανίζεται σε μη αδρανειακά συστήματα αναφοράς. Πήρε το όνομά της από τον Γκασπάρ-Γκυστάβ ντε Κοριόλις. Ο δεύτερος νόμος του Νεύτωνα σε ένα σύστημα αναφοράς του οποίου οι άξονες περιστρέφονται με γωνιακή ταχύτητα γράφεται (για σταθερή μάζα) ως:
Ο δείκτης I υποδηλώνει το αδρανειακό σύστημα αναφοράς (άρα είναι η πραγματική δύναμη η οποία δέχεται το σώμα) και ο δείκτης R υποδηλώνει το περιστρεφόμενο σύστημα αναφοράς. Ως εκ τούτου, η επιτάχυνση του σώματος στο περιστρεφόμενο σύστημα αναφοράς είναι αποτέλεσμα της συνισταμένης της πραγματικής δύναμης που του ασκείται και δύο επιπλέον "φανταστικών" δυνάμεων, οι οποίες δεν έχουν κάποιο φυσικό αίτιο και δεν εμφανίζονται στο αδρανειακό σύστημα αναφοράς. Ο όρος αποτελεί τη δύναμη Κοριόλις, η οποία είναι πάντα κάθετη στην ταχυτητα του σώματος.
Μετεωρολογία
Η δύναμη Κοριόλις εξηγεί την αντιωρολογιακή (ως προς παρατηρητή στον Νότιο πόλο) κίνηση του ανέμου στην επιφάνεια της Γης. Η επιφάνεια της Γης λόγω της περιστροφής αλλάζει κατεύθυνση κι επομένως επιταχύνεται. Όμως σε ένα επιταχυνόμενο σύστημα αναφοράς δεν ισχύουν οι νόμοι κίνησης του Νεύτωνα. Χρειαζόμαστε έτσι, μία δύναμη που να εξηγεί αυτήν την κίνηση, την δύναμη Κοριόλις. Κάθε κίνηση στο Βόρειο ημισφαίριο εκτρέπεται προς τα δεξιά και στο νότιο ημισφαίριο είναι αντίθετα προς τα αριστερά, και εφόσον η δύναμη είναι κάθετη στην ταχύτητα, οι τροχιές των ανέμων είναι κυκλικές.
Κατηγορία:Μετεωρολογία Κατηγορία:Περιστροφική κίνηση Κατηγορία:Κλασική μηχανική Κατηγορία:Δύναμη
Βικιπαίδεια στα Σίντι
Η Βικιπαίδεια στα Σίντι (Σίντι: سنڌي وڪيپيڊيا) είναι μια δωρεάν εγκυκλοπαίδεια, η οποία ξεκίνησε στις 6 Φεβρουαρίου 2006. Είναι η έκδοση της Βικιπαίδειας στη γλώσσα Σίντι. Σήμερα (Σεπτέμβριος 2018) έχει 10.409 λήμματα. Από το 2014, η εγκυκλοπαίδεια έχει βιώσει μια συνολική αύξηση στο περιεχόμενο, φτάνοντας από περίπου 500 λήμματα σε σχεδόν 10.000 λήμματα.
2015-2017
Κατά τη διάρκεια αυτής της περιόδου η Βικιπαίδεια στα Σίντι έχει επεκταθεί και κάποια τεχνικά θέματα έχουν επιλυθεί. Οι χρήστες έχουν βελτιώσει το περιεχόμενο, τις παραπομπές, τα τεχνικά θέματα, τη κατηγοριοποίηση, τα  πρότυπα, και τα κουτιά πληροφοριών. Στις 28 Μαΐου 2017 έγινε εργαστήριο ευαισθητοποίησης για τη Βικιπαίδεια στο Καράτσι.
Εξωτερικοί σύνδεσμοι
Σιντι
Μπιονβίλ-συρ-Νιέ
Το Μπιονβίλ-συρ-Νιε (Φραγκονικά της Λωρραίνης Μπίνγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. Η τοποθεσία Μορλάνζ (Γερμανικά: Μόρλινγκεν) ενσωματώνεται στην κοινότητα από το 1812.
Βιβλιογραφικές αναφορές
Κατηγορία:Κοινότητες της Μοζέλ
Ιωάννης-Κλεμανσώ Φιλιππάκης
Βιογραφία
Γεννήθηκε στο Ηράκλειο, γιος του βενιζελικού αξιωματικού Μιχαήλ Φιλιππάκη. Στον πατέρα του οφείλεται και το δεύτερο όνομά του (Κλεμανσώ) από το όνομα του περίφημου Γάλλου πολιτικού, Ζορζ Κλεμανσό. Ανέπτυξε έντονη αντιστασιακή δράση οργανώνοντας την αντικατοχική δράση στην Κρήτη με τη βοήθεια Βρετανών αξιωματικών. Αποφοίτησε από τη Σχολή Ναυτικών Δοκίμων το 1944 στη Μέση Ανατολή. Υπηρέτησε σε πολλά πολεμικά πλοία, λαμβάνοντας μέρος σε επιχειρήσεις του Δευτέρου Παγκοσμίου Πολέμου. Χρημάτισε ναυτικός διοικητής Κέρκυρας και ναυτικός ακόλουθος της ελληνικής πρεσβείας στην Άγκυρα. Έφτασε στο βαθμό του Αντιπλοιάρχου του Πολεμικού Ναυτικού. Τον Αύγουστο του 1967 η χούντα τον έθεσε σε αποστρατεία, μαζί με άλλα 50 περίπου άτομα. Εν συνεχεία υπηρέτησε στην εμπορική ναυτιλία και τη δεκαετία του '70 ανέλαβε διευθύνων σύμβουλος της ανωνύμου ναυτιλιακής εταιρείας "Μινωικαί Γραμμαί" του Ηρακλείου Κρήτης.
Μεταπολιτευτικά διετέλεσε Νομάρχης Θεσπρωτίας και Νομάρχης Σάμου.
Παραπομπές
Κατηγορία:Έλληνες αντιστασιακοί Κατηγορία:Νομάρχες Σάμου Κατηγορία:Νομάρχες Θεσπρωτίας
Συντηρητικό Λαϊκό Κόμμα της Εσθονίας
Το Συντηρητικό Λαϊκό Κόμμα της Εσθονίας (εσθ. Eesti Konservatiivne Rahvaerakond) είναι ένα εσθονικό εθνικό συντηρητικό κόμμα το οποίο ιδρύθηκε στις 24 Μαρτίου 2012 ύστερα από τη συγχώνευση της Λαϊκής Ένωσης της Εσθονίας και του Εσθονικού Πατριωτικού Κινήματος.
Σημερινός αρχηγός του κόμματος είναι ο Μαρτ Χέλμε, ο οποίος διετέλεσε πρέσβης της Εσθονίας στη Ρωσία. Σύμφωνα με δημοσκοπήσεις για τις εσθονικές βουλευτικές εκλογές του 2015, το κόμμα συγκεντρώνει ένα ποσοστό της τάξης του 5%, ενώ είναι και το τέταρτο μεγαλύτερο της χώρας από άποψη αριθμού μελών, καθώς έχει περίπου 7.600 εγγεγραμμένα μέλη.
Το κόμμα έχει ως κύριο στόχο τη διατήρηση της εσθονικής εθνικής ταυτότητας, ενώ οι πολιτικές του περιλαμβάνουν, μεταξύ άλλων, τη στήριξη των νέων εσθονικών οικογενειών και τον περιορισμό της μετανάστευσης από και προς την Εσθονία. Ακόμα, είναι ευρωσκεπτικιστικό και υποστηρίζει την εφαρμογή ενός συστήματος άμεσης δημοκρατίας στα πρότυπα της Ελβετίας.
Παραπομπές
Κατηγορία:Εσθονικά πολιτικά κόμματα Κατηγορία:Συντηρητικά κόμματα Κατηγορία:Ευρωσκεπτικιστικά κόμματα
Ελισάβετ του Μπαρ
Η Ελισάβετ, γαλλ.: Elisabet (Isabel) de Bar-Pierrepont, (π. 1345 στο Xάγκενσταϊν, Zηλανδία, Κάτω Χώρες - πριν τις 11 Μαΐου 1411 στο Πιερπόν, Μεζ, Γαλλία) από τον Οίκο του Μονμπελιάρ, ήταν κόρη του κυρίου του Μπαρ-Πιερπόν και με τον γάμο της έγινε κυρία του Αρκέλ.
Bιογραφία
Ήταν η δεύτερη κόρη του Θεοβάλδου κυρίου του Πιερπόν και της Mαρίας των Νταμπιέρ, κόρης του Ιωάννη Α΄ μαρκησίου του Ναμύρ.
Όταν ο πατέρας της Θεοβάλδος απεβίωσε μεταξύ 2 Αυγούστου 1353 και 6 Ιουλίου 1354 και επειδή αυτός δεν είχε νόμιμο άρρεν τέκνο, η Ελισάβετ έγινε κληρονόμος του Μπαρ-Πιερπόν.
Η Ελισάβετ απεβίωσε πριν από τις 11 Μαΐου 1411 στο Πιερπόν της Γαλλίας.
Οικογένεια
Παντρεύτηκε τον Όθωνα κύριο του Αρκέλ, γιο του Ιωάννη Δ΄ κυρίου του Αρκέλ και της Ίρμενγκαρντ της Κλέβης, κάπου πριν από τις 18 Οκτωβρίου 1360. Είχαν έναν γιο:
Βανκούβερ Γουάιτκαπς (1974-84)
Οι Βανκούβερ Γουάιτκαπς ήταν μια καναδική επαγγελματική ποδοσφαιρική ομάδα η οποία ιδρύθηκε στις 11 Δεκεμβρίου 1973. Τις δεκαετίας του 1970 και 1980 αγωνίστηκε στην North American Soccer League (NASL). Έδρα της ομάδας ήταν το Empire Stadium (1974–1983) χωρητικότητας 32.000 θεατών, το BC Place (1983–1984) χωρητικότητας 60.000 θεατών και το Pacific Coliseum (NASL Indoor). Με την κατάρευση της NASL το 1984, μαζί με άλλες ομάδες του πρωταθλήματος, αναγκάστηκε να διαλυθεί. Έχει κερδίσει 1 πρωτάθλημα NASL το 1979.
Κατηγορία:Ιδρύσεις ποδοσφαιρικών ομάδων το 1974 Κατηγορία:Βανκούβερ Γουάιτκαπς (1974-84) Κατηγορία:Ποδοσφαιρικές ομάδες Καναδά
Αίλιος Αριστείδης
Ο Πόπλιος Αίλιος Αριστείδης Θεόδωρος ήταν επιφανής σοφιστής, ρήτορας της εποχής του και εκπρόσωπος της δεύτερης σοφιστικής. Γεννήθηκε περίπου το 117 και πέθανε το 189 ή 199 μ.Χ.. Γεννήθηκε στην Αδριανούπολη της Μυσίας, αργότερα Βιθυνίας. Διδάχτηκε από τους Ηρώδη τον Αττικό, Αριστοκλή τον Περγαμηνό και τον κοινό διδάσκαλο της Ελλάδος Αλέξανδρο Κοτυαίο. Διδάχτηκε επίσης από τον Πολέμονα, και φημίζονταν ότι ήταν ο καλύτερος μαθητής του. Πήγε στην Σμύρνη και εκεί διέτριψε με μεγάλη επιτυχία. Θεωρείτο ο καλύτερος των Σοφιστών για την πολυμάθεια και την ευφράδειά του. Γνωρίστηκε με τον Καίσαρα Αυρήλιο Αντωνίνο περί το 176, τον οποίο μετά από δυο χρόνια τον παρακίνησε να ξανακτίσει την Σμύρνη που είχε καταστραφεί από μεγάλο σεισμό. Οι Σμύρνιοι του έκτισαν χάλκινο ανδριάντα στον ναό του Ασκληπιού. Ο Αντωνίνος και ο Κόμμοδος τον απήλλαξαν από τις δημόσιες εκδουλεύσεις του λόγω της ρητορείας του. Περιόδευσε τέσσερις φορές από την Αίγυπτο ως την Αιθιοπία. Απεβίωσε σε ηλικία εξήντα ή εβδομήντα χρονών στην Σμύρνη επί αυτοκράτορα Κόμμοδου.
Πηγές
Κατηγορία:Έλληνες φιλόσοφοι Κατηγορία:Ρωμαίοι του 2ου αιώνα
Καρπάτσιο
Ιστορία
Το πιάτο, βασισμένο στην σπεσιαλιτέ του Πεδεμόντιο carne cruda all'albese, εφευρέθηκε το 1950 από τον Τζουζέππε Τσιπριάνι, ιδρυτή του Harry's Bar στη Βενετία. Αρχικά ετοίμασε το πιάτο για την κόμισσα Αμαλία Νάνι Μοτσένιγκο όταν έμαθε ότι οι γιατροί είχαν συστήσει να τρώει ωμό κρέας. Το πιάτο ονομάστηκε καρπάτσιο από τον Βιττόρε Καρπάτσο, Ενετό ζωγράφο, γνωστό για τους χαρακτηριστικούς κόκκινους και λευκούς τόνους των έργων του.
Παραπομπές
Κατηγορία:Ιταλική κουζίνα Κατηγορία:Ορεκτικά Κατηγορία:Τρόφιμα με βάση θαλασσινά Κατηγορία:Τρόφιμα με βάση το ωμό κρέας
Σύμμαχος ο Εβιωναίος
Ο Σύμμαχος υπήρξε Ιουδαίος φιλόσοφος που άκμασε περί το 193 μ.Χ.. Ήταν Σαμαρίτης. Έφυγε από το γένος του και πήγε στην Ιουδαία, όπου περιτομήθηκε για δεύτερη φορά. Αργότερα δέχτηκε τον Χριστιανισμό, και όπως ο ίδιος λέει τον Εβωισμό.
Πηγές
Κατηγορία:Αρχαίοι συγγραφείς
Ομοσπονδιακή Συνέλευση (Ρωσία)
Η Ομοσπονδιακή Συνέλευση (ρωσικά: Федеральное Собрание, ) είναι ο εθνικός νομοθέτης της Ρωσικής Ομοσπονδίας, σύμφωνα με το Σύνταγμα της Ρωσικής Ομοσπονδίας (1993). Στο παρελθόν, οι αρμοδιότητες της Ομοσπονδιακής Συνέλευσης άνηκαν στο Συνέδριο των Λαϊκών Αντιπροσώπων και στο Ανώτατο Σοβιέτ της Ρωσικής ΣΟΣΔ.
Αποτελείται από τη Δούμα, η οποία είναι η κάτω βουλή, και το Συμβούλιο της Ομοσπονδίας, η οποία είναι η άνω βουλή. Και τα δύο σώματα που βρίσκονται στη Μόσχα. Ο πρόεδρος του Συμβουλίου της Ομοσπονδίας κατέχει την τρίτη πιο σημαντική θέση μετά τον Πρόεδρο και τον Πρωθυπουργό. Σε περίπτωση ανικανότητας του Προέδρου και του Πρωθυπουργού, ο Πρόεδρος της άνω βουλής του ρωσικού κοινοβουλίου γίνεται Εκτελεστικός Πρόεδρος της Ρωσικής Ομοσπονδίας.
Οι αρμοδιότητες της Κρατικής Δούμας περιλαμβάνουν τη συναίνεση για το διορισμό του Προέδρου της Κυβέρνησης, αποφάσεις για το ζήτημα της εμπιστοσύνης στην κυβέρνηση, το διορισμό και την απόλυση του Προέδρου της Κεντρικής Τράπεζας, το διορισμό και την απόλυση του Προέδρου και ορισμένων από τους ελεγκτές του Ελεγκτικού Επιμελητηρίου, το διορισμό και την απόλυση του Επιτρόπου για τα Ανθρώπινα Δικαιώματα, τη διακήρυξη αμνηστίας, την προώθηση κατηγορίας εναντίον του Προέδρου για την καθαίρεσή του και ορισμένα άλλα καθήκοντα.
Οι αρμοδιότητες του Συμβουλίου της Ομοσπονδίας περιλαμβάνουν την έγκριση των αλλαγών στα σύνορα μεταξύ της Ρωσικής Ομοσπονδίας, η έγκριση του Προεδρικού Διατάγματος σχετικά με την επιβολή στρατιωτικού νόμου ή για την κήρυξη της χώρας σε κατάσταση έκτακτης ανάγκης, αποφάσεις σχετικά με τη δυνατότητα της χρησιμοποίησης των Ενόπλων Δυνάμεων της Ρωσίας εκτός του εδάφους της Ρωσίας, την προκήρυξη προεδρικών εκλογών, τη μομφή του προέδρου, το διορισμό των δικαστών των ανώτερων δικαστηρίων της Ρωσίας, το διορισμό και την απόλυση του Γενικού Εισαγγελέα της Ρωσικής Ομοσπονδίας, το διορισμό και απόλυση του αναπληρωτή Προέδρου και ορισμένων από τους ελεγκτές του Ελεγκτικού Επιμελητηρίου και ορισμένα άλλα καθήκοντα.
Εξωτερικοί σύνδεσμοι
Κατηγορία:Πολιτική της Ρωσίας
XHamster
Το xHamster είναι ιστοσελίδα παροχής βίντεο πορνογραφικού περιεχομένου, η οποία έχει τα κεντρικά γραφεία της στην Λεμεσό της Κύπρου. Τον Νοέμβριο του 2015 ήταν στην θέση 72 της κατάταξη του Alexa, κάτι που την τοποθετεί στις 100 πρώτες ιστοσελίδες του κόσμου από άποψη επισκεψιμότητας.
Διαφημίσεις με κακόβουλο λογισμικό
Ο ερευνητής Conrad Longmore ισχυρίζεται ότι οι διαφημίσεις που παρουσιάζονται από την ιστοσελίδα, διαπιστώθηκε ότι περιείχαν κακόβουλο λογισμικό (malware), το οποίο εγκαθιστούσε επιβλαβή αρχεία στις συσκευές των χρηστών χωρίς την άδειά τους. Ο Longmore ισχυρίστηκε στο BBC ότι δύο δημοφιλείς ιστοσελίδες —το xHamster και το Pornhub— ήταν οι πιο μεγάλες απειλές.
Παραπομπές
Κατηγορία:Ερωτικοί και πορνογραφικοί ιστότοποι
Μέλμοθ ο Περιπλανώμενος
Μέλμοθ ο περιπλανώμενος (αγγλικός τίτλος: Melmoth the Wanderer) είναι γοτθικό μυθιστόρημα του Ιρλανδού θεατρικού συγγραφέα, μυθιστοριογράφου και κληρικού Τσάρλς Ματούριν που δημοσιεύτηκε το 1820. Το έργο αφηγείται την ιστορία του Μέλμοθ που πούλησε την ψυχή του στον διάβολο και περιφέρεται στον κόσμο αναζητώντας κάποιον που θα δεχτεί να πάρει τη θέση του, ώστε ο ίδιος να ελευθερωθεί από τη δική του συμφωνία και να πεθάνει ήσυχα.